
N A R V A   L I N N A V A L I T S U S

KORRALDUS

Narva







     _____04.2006 nr _____-k
Soodustuse määramine tänavate sulgemise maksule 

1. Asjaolud ja menetluse käik

27.03.06 esitas AS NARVA VESI Narva Linnavalitsuse Linnavara- ja Majandusametile taotluse, milles palub vabastada ta teede ja tänavate sulgemise maksust seoses sadeveekanalisatsiooni ehitamisega aadressidel Puškini tn 5, Puškini tn 44 ja Kreenholmi tn 28 Narvas. Kuna ehitustööd teostatakse Linnavara- ja Majandusameti tellimusel ja rahastatakse Narva linna poolt, tuleb AS NARVA VESI taotluse rahuldamisele.
2. Õiguslikud järeldused

Kohaliku omavalitsuse korralduse seaduse § 30 lõike 1 punkti 2 kohaselt 
lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 19.05.2005 määruse nr 16/55 “Narva linna teede ja tänavate sulgemise maks” punkti 3 kohaselt maksusoodustusena loetakse maksust vabastamine. Sama korra punkti 16 kohaselt määrab soodustused antud maksule maksumaksja põhjendatud taotluse alusel Narva Linnavalitsus. 

3. Otsus

Vabastada aktsiaselts NARVA VESI (registrikood  15109607, asukoht Kulgu 4, Narva) tänavate sulgemise maksust seoses sadeveekanalisatsiooni ehitamisega aadressidel Puškini tn 5, Puškini tn 44 ja Kreenholmi tn 28, Narvas.

4. Korralduse vaidlustamine
Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

